
     Obecné zastupiteľstvo v Ohradzanoch na základe ustanovenia § 6 zákona SNR č. 369/1990 Zb. o obecnom zriadení v znení neskorších predpisov a zákona SNR č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov  v y d á v a pre územie obce Ohradzany toto 


Všeobecne záväzne nariadenie
č.  3/2022 

o miestnych   daniach a miestnom poplatku za komunálne odpady a drobné stavebné odpady na území obce Ohradzany


ČASŤ  PRVÁ 
ÚVODNÉ  USTANOVENIA

§ 1

(1) Toto všeobecne záväzné nariadenie ( ďalej len „ nariadenie“) upravuje podmienky ukladania miestnych daní a miestneho poplatku za komunálne odpady a drobné stavebné odpady ( ďalej len „ miestne dane a poplatky“) na území obce Ohradzany

(2) Obec Ohradzany ukladá na svojom území tieto miestne dane: 
a) daň z nehnuteľnosti, 
b) daň za psa, 
c) daň za užívanie verejného priestranstva
 
3)  Obec Ohradzany ukladá na svojom území miestny poplatok za komunálne odpady a drobné stavebné odpady. 



ČASŤ  DRUHÁ
MIESTNE  DANE

§ 2
Daň z nehnuteľnosti 


Daň z nehnuteľností zahŕňa
a) daň z pozemkov, 
b) daň zo stavieb
c) daň z bytov a z nebytových priestorov v bytovom dome ( ďalej len „ daň z bytov“). 


§ 3
Daň z pozemkov 

(1) Predmetom dane z pozemkov sú pozemky na území obce Ohradzany uvedené v § 6 zákona o miestnych daniach v členení podľa ust. § 6 ods. 1 zákona o miestnych daniach

(2) Základom dane z pozemkov je hodnota pozemku bez porastov určená vynásobením výmery v m2  a hodnoty pôdy za 1 m2 určená zákonom. 

(3) Hodnota pôdy za m2 v súlade s ust. § 8 ods. 2 zákona o miestnych daniach správca dane určuje všeobecnú ročnú sadzbu z pozemkov je pre jednotlivé druhy ( ust. § 6 zákona o miestnych daniach ) pozemkov nasledovne: 

a) orná pôda, chmeľnice, vinice, ovocné sady                                   0,2297 €
b) trvalé trávnaté porasty                                                                    0,0312 €
c) záhrady                                                                                           1,32 €  
d) zastavané plochy a nádvoria, ostatné plochy                                 1,32 €
e) lesné pozemky, na ktorých sú hospod. lesy,
    rybníky s chovom rýb                                                                     0,06 €
f) stavebné pozemky                                                                         13,27 €

(4) V súlade s ust. § 8 ods. 2 zákona o miestnych daniach správca dane určuje ročnú sadzbu dane     z pozemkov je pre jednotlivé druhy (ust. § 6 zákona o miestnych daniach) pozemkov nasledovne: 

a) orná pôda, chmeľnice, vinice, ovocné sady a
    trvalé trávnaté porasty                                                                    0,50%
b) záhrady                                                                                           0,25%  
c) zastavané plochy a nádvoria, ostatné plochy                                 0,50%
e) lesné pozemky, na ktorých sú hospod. lesy,
    rybníky s chovom rýb                                                                    1,70 % 
f) stavebné pozemky                                                                          0,25%



§ 4
Daň zo stavieb

(1) Predmetom dane zo stavieb sú stavby na území obce Ohradzany, ktoré majú jedno alebo viac nadzemných podlaží alebo podzemných podlaží spojené so zemou pevným základom v členení podľa ust. § 10 ods. 1 zákona o miestnych daniach. 
Na daňovú povinnosť nemá vplyv skutočnosť, že sa stavba prestala užívať. 
Na zariadenie stavby podľa § 10 ods.1 zákona je rozhodujúci jej účel využitia k 1. januáru zdaňovacieho obdobia. 
(2) Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.
(3) Správca dane určuje v súlade s ust. § 12 ods. 2 zákona o miestnych daniach ročnú sadzbu dane 
zo stavieb v obci Ohradzany nasledovne: 

a) stavby na bývanie a drobné stavby, ktoré majú doplnkovú funkciu pre hlavnú stavbu     0,033 €
b) stavby na poľnohospodársku produkciu, skleníky, stavby pre vodné hospodárstvo
    stavby využívané na skladovanie vlastnej pôdohospodárskej produkcie vrátanie 
    stavieb na vlastnú administratívu                                                                            0,033 €
c) chaty a stavby na individuálnu rekreáciu                                                                0,099 €
d) samostatne stojace garáže a samostatné stavby hromadných garáži  a stavby 
    určené alebo používané na tieto účely, postavené mimo bytových  domov            0,132 €
e) priemyselné stavby, stavby slúžiace energetike, stavby slúžiace stavebníctvu, 
    stavby využívané na skladovanie vlastnej produkcie vrátanie stavieb 
    na administratívu                                                                                                      0,663 €
f) stavby na ostatné podnikanie a na zárobkovú činnosť, skladovanie a 
    administratívu súvisiacu s ostatným podnikaním a zárobkovou činnosťou            0,663 €
g) ostatné stavby neuvedené v písm. a) až f)                                                               0,099 €

(4) V súlade s ust. § 12 ods. 3 zákona o miestnych daniach určuje správca dane pri viacpodlažných stavbách príplatok za podlažie vo výške 0,033 € za každé podlažie okrem prvého nadzemného podlažia. 



§ 5
Daň z bytov


(1) Predmetom dane z bytov sú byty a nebytové priestory v bytovom dome na území obce Ohradzany, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby ( ust. § 14 zákona o miestnych daniach).
     Byt alebo časť bytu v bytovom dome, ktorý sa k 1. januáru zdaňovacieho obdobia využíva na iný účel ako bývanie, sa na účely tohto zákona považuje za nebytový priestor. 

(2) Základom dane z bytov je výmera podlahovej plochy bytu alebo nebytového priestoru v m2.
  
(3) V súlade s ust. § 16 ods. 2 určuje správca dane ročnú sadzbu dane z bytov v obci Ohradzany
vo výške 0,033 za každý aj začatý m2 zastavanej plochy bytu a nebytového priestoru . 

(4) V súlade s ust. § 6 ods. 3 určuje správca dane ročnú sadzbu dane z bytov v bytovom dome, ktorý sa využíva na iný účel vo výške 0,33 € za každý aj začatý m2 zastavanej plochy a nebytového priestoru. 



§ 6 
Oslobodenie od dane

Oslobodené od dane sú pozemky, stavby, byty a nebytové priestory: 
a) vo vlastníctve obce a ňou zriadených rozpočtových organizácií
b) verejne prístupných parkov a športovísk
c) rímskokatolícku cirkev Ohradzany 



§ 7
Daň za psa 

(1) Predmetom dane za psa je pes starší ako 6 mesiacov chovaný fyzickou osobou alebo právnickou osobou. 

(2) Základom dane je počet psov 

(3) V súlade s ust. § 25 zákona o miestnych daniach určuje správca dane sadzbu dane 7.- € za jedného psa za kalendárny rok. Takto určená sadzby dane platí za každého ďalšieho psa u toho istého daňovníka.  



§ 8
Daň za užívanie verejného priestranstva 


(1) Predmetom dane za užívanie verejného priestranstva je osobitné užívanie verejného priestranstva.

(2) Verejným priestranstvom na účely dane za užívanie verejného priestranstva sú verejnosti prístupné pozemky vo vlastníctve obce Ohradzany a to: 
a) miestne komunikácie v celej svojej dĺžke a šírke od krajnice po krajnicu, 
b) chodníky, a iné plochy upravené pre peších chodcov, 
c) dvor obecného úradu, 
d) všetky nezaknihované parcely v intraviláne obce, 

3) Osobitným užívaním verejného priestranstva sa na účely tohto nariadenia rozumie 
a) umiestnenie zariadenia slúžiaceho na poskytovanie služieb, alebo predaj tovaru, 
b) umiestnenie stavby, stavebné zariadenia, zariadenia cirkusu, lunaparku alebo iných atrakcií, 
c) umiestnenie skládky, 

(4) Základom dane za užívanie verejného priestranstva je výmera užívaného verejného priestranstva v m2. 

(5) Sadzbu dane za užívanie verejného priestranstva určuje správca dane v eurách za každý aj začatý m2 osobitne užívaného verejného priestranstva a každý aj začatý deň takto: 
0,33 € za m2 denne

(6) Daňová povinnosť vzniká dňom začatia užívania verejného priestranstva a zaniká dňom skončenia užívania verejného priestranstva.




ČASŤ TRETIA
MIESTNE POPLATKY 


§ 9 
Miestny poplatok za komunálne odpady 
a drobné stavebné odpady

(1) Miestny poplatok komunálne odpady a drobné stavebné odpady ( ďalej len „ poplatok“ ) sa platí za komunálne odpady okrem elektroodpadov  a drobné stavebné odpady, ktoré vznikajú na území obce. 

( 2 ) Sadzba poplatku sa stanovuje:  0,0411 EUR osoba/deň
a) pre poplatníka podľa zákona o miestnych daniach a miestnom poplatku za komunálne odpady a drobné stavebné odpady § 77 odseku 2 písm. a/ sa poplatok vypočíta ako súčin sadzby poplatku a počtu kalendárnych dní:
fyzické osoby 0,0411 € / deň za osobu a rok t. j. 15.-  EUR  osoba
b) pre poplatníka podľa zákona o miestnych daniach a miestnom poplatku za komunálne odpady a drobné stavebné odpady § 77 odseku 2 písm. b, c. - právnické osoby a podnikatelia – fyzické osoby, poplatok sa určí ako súčin sadzby poplatku, počtu kalendárnych dní v určenom období a ukazovateľa dennej produkcie komunálnych odpadov. Ukazovateľ produkcie komunálnych odpadov sa vynásobí koeficientom, pričom koeficient stanovuje obec na hodnotu 1 .

c) pre poplatníka, ktorý v užívanej nehnuteľnosti nachádzajúcej sa v obci poskytuje reštauračné, kaviarenské alebo iné pohostinné služby, poplatok sa určí: súčin sadzby poplatku, počtu kalendárnych dní v určenom období a ukazovateľa dennej produkcie komunálnych odpadov,  plus priemerný počet miest na sedenie.  
Ukazovateľ produkcie komunálnych odpadov sa vynásobí koeficientom, pričom koeficient stanovuje obec na hodnotu 1.

(3) Sadzbu poplatku za drobný stavebný odpad určuje správca dane 0,050 €/1 kg  drobného stavebného odpadu . Poplatok za drobný stavebný odpad sa platí v hotovosti do pokladne OcÚ. 

(4) Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30dní odo dňa vzniku poplatkovej povinnosti a 
a) uviesť meno, priezvisko, titul, rodné číslo, adresu trvalého pobytu, adresu prechodného pobytu ( ďalej len „ identifikačné údaje“), v prípade určeného zástupcu podľa §77 ods. 7 zákona o miestnych daniach aj  identifikačné údaje za ostatných členov domácnosti a ak je poplatník osoba podľa § 77 ods. 2 písm. b) alebo písm. c)  zákona o miestnych daniach názov alebo obchodné meno alebo dodatok obchodného mena, sídlo alebo miesto podnikania a identifikačné číslo, 
b) uviesť údaje rozhodujúce na určenie poplatku, 
c) ak požaduje zníženie alebo odpustenie poplatku podľa § 82 zákona o miestnych daniach, predložiť aj doklady, ktoré odôvodňujú zníženie alebo odpustenie poplatku. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obcí do 30 dní odo dňa, kedy tieto nastali. 

(5) Obec podľa § 82 ods. 1 zákona o miestnych daniach vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia v prípadoch: 
a) poplatník, ktorý sa dlhodobo zdržiava v zahraničí minimálne 10 po sebe nasledujúcich mesiacov a predloží o tom potvrdenie – pracovnú zmluvu
                                             - pracovné potvrdenie
b) poplatník, ktorý predloží potvrdenie o zaplatení poplatku inej obci

(6) Obec podľa § 2 ods. 2 zákona o miestnych daniach zníži poplatok o 50 % pre: 
Študenta / s výnimkou študentov denne dochádzajúcich/  o 50 % a doloží potvrdenie o návšteve školy. 

(7)  Poplatok sa určuje na obdobie  1 rok. 




ČASŤ  ŠTVRTÁ 
Daň za predajné automaty


1. Sadzba dane je 100.- € za jeden predajný automat a kalendárny rok
2. Správca dane ustanovuje oslobodenie od dane pre predajné automaty
    a) vydávajúce ochranné prostriedky proti šíreniu nákazlivých pohlavných chorôb, 
    b) vydávajúce hygienické návleky ( na obuv)
    c) vydávajúce mlieko a mliečne výrobky, 
    d) ktorých prevádzkovateľom je mesto alebo organizácie, ktorých zriaďovateľom a zakladateľom
        je obec 


ČASŤ  PIATA
Daň za nevýherné hracie prístroje

1. Sadzba dane je 165.- € za jeden nevýherný hrací prístroj a kalendárny rok.
2. Daňovník je povinný označiť každý nevýherný hrací prístroj štítkom s uvedením údajov
    a) obchodné meno prevádzkovateľa, sídlo, IČO, 
    b) dátum umiestnenia a začatia prevádzkovania, 
    c) výrobné číslo a druh nevýherného hracieho prístroja.
    Daňovník je povinný viesť písomnú alebo elektronickú evidenciu nevýherných hracích prístrojov 
    V rozsahu týchto údajov.   



ČASŤ  ŠIESTA
Spoločné a záverečné ustanovenia 

§ 10
Spoločné ustanovenia 

(1)  Správcu miestnych daní a miestneho poplatku vykonáva obec Ohradzany, prostredníctvom starostu obce a poverených zamestnancov obce. 

(2) Postavenie povereného zamestnanca obce – správcu miestnej dane a miestneho poplatku nemá hlavný kontrolór obce Ohradzany. 

(3) Miestnu daň podľa § 1 ods. 2 písm. a), b), tohto nariadenia možno zaviesť , zrušiť , zmeniť sadzby, určiť oslobodenie alebo zníženie dane vždy len k 1. januáru zdaňovacieho obdobia. Pri poplatku podľa §1 ods. 3 tohto nariadenia možno zmeniť sadzby, prípady , v ktorých možno žiadať o zníženie alebo odpustenie poplatku, spôsob a lehotu na uplatnenie zníženia alebo odpustenia poplatku ako aj doklady, ktoré má poplatník preukázať pri vrátení poplatku len k 1. januáru zdaňovacieho obdobia  a dokladov o hmotnej núdzi. 

(4) Miestnu daň podľa VZN § 1 ods. 2 písm. a) v čiastke 3,30 Eur nevyrubovať. 


§ 11
Záverečné ustanovenia 

(1) Pokiaľ toto všeobecne záväzne nariadenie neobsahuje podrobnú úpravu daní, poplatkov a konania platia ustanovenia zákona o miestnych daniach a zákon SNR č. 511/1992 Zb. o správe daní a poplatkov v znení neskorších právnych predpisov. 

(2)  Na tomto všeobecne záväznom nariadení obce Ohradzany sa uznieslo Obecné zastupiteľstvo Ohradzany dňa 13.12.2023  uznesením č. 14.

(3) Dňom účinnosti tohto všeobecne záväzného nariadenia sa zrušuje Všeobecne záväzne nariadenie obce Ohradzany č. 1/2015 zo dňa 11.12.2015 o miestnych daniach a o miestnom poplatku za komunálne odpady a drobné stavebné odpady na území obce Ohradzany. 

(4) Zmeny a doplnky tohto všeobecne záväzného nariadenia schvaľuje Obecné zastupiteľstvo v Ohradzanoch. 

(5) Toto všeobecne záväzne nariadenie nadobúda účinnosť dňom 1.1.2023.





                                                                                      Mgr. Andrea Kličová 
                                                                                            starosta  obce 

